CELEX: 52015PC0581
Language: da
Date: 2015-11-20
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsrådet, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side

EUROPA-KOMMISSIONEN
            Bruxelles, den 20.11.2015
            COM(2015) 581 final
            2015/0266(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Associeringsrådet, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Forslagets begrundelse og formål
            
            
               Vedlagte forslag udgør det retlige instrument til fastlæggelse af den holdning, der skal indtages på Unionens vegne i et organ nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen"). 
            
            
               Aftalen blev undertegnet den 27. juni 2014 og har været anvendt midlertidigt siden den 1. september 2014 i afventning af medlemsstaternes ratificering. Undertegnelsen af aftalen på vegne af Den Europæiske Union og Det Europæiske Atomenergifællesskab og deres medlemsstater samt den midlertidige anvendelse af visse bestemmelser heri blev godkendt ved Rådets afgørelse 2014/492/EU af 16. juni 2014
                  1
               . 
            
            
               Aftalen indeholder bestemmelser om oprettelse af Associeringsrådet, som skal føre tilsyn med og overvåge anvendelsen og gennemførelsen af aftalen, samt undersøge periodisk, hvordan aftalen fungerer, på baggrund af de heri fastsatte mål. Associeringsrådet skal træffe en afgørelse om, hvornår aftalens fuldstændige gennemførelse og håndhævelse er sikret på hele Republikken Moldovas område. 
            
            
               Sammenhæng med de gældende regler på samme område
            
            
               Ved dette forslag gennemføres Unionens fælles handelspolitik over for et østligt partnerland på grundlag af bestemmelserne i ovennævnte aftale. Forslaget har til formål at sikre, at de økonomiske fordele af et vidtgående og bredt frihandelsområde ("DCFTA") gælder på hele Republikken Moldovas territorium. 
            
            
               Sammenhæng med Unionens politik på andre områder
            
            
               Dette forslag er konsistent med og komplementerer Unionens øvrige eksterne politikker, navnlig den europæiske naboskabspolitik og udviklingssamarbejdspolitikken i forbindelse med Republikken Moldova.
            
            
               2.Retsgrundlag, nærhedsprincippet og proportionalitetsprincippet
            
            
               Retsgrundlag
            
            
               Retsgrundlaget for at fastlægge den holdning, der skal indtages på Unionens vegne i de organer, som er nedsat ved aftalen mellem Unionen og Republikken Moldova, er traktaten om Den Europæiske Unions funktionsmåde ("TEUF"), særlig artikel 207, stk. 4, sammenholdt med artikel 218, stk. 9. 
            
            
               Nærhedsprincippet (for områder, der ikke er omfattet af enekompetence)
            
            
               Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse.
            
            
               Proportionalitetsprincippet
            
            
               Forslaget er nødvendigt med henblik på gennemførelse af Unionens internationale forpligtelser, som fastsat i aftalen med Republikken Moldova. 
            
            
               Reguleringsmiddel/reguleringsform
            
            
               Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget. 
            
         
         
            
               3.RESULTater af efterfølgende evalueringer, høringer af interesserede parter og konsekvensanalyser
            
            
               Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               Høringer af interesserede parter
            
            
               Høringer af interesserede parter er ikke relevante for forslaget.
            
            
               •Ekspertbistand
            
            
               
                  Kommissionen har taget hensyn til synspunkter fra de eksterne eksperter og organer, der bistår Unionen i gennemførelsen af naboskabspolitikken. 
               
            
            
               Konsekvensanalyse
            
            
               
                  Forslaget vedrører gennemførelsen af aftalen på hele Republikken Moldovas område, som har været genstand for en forudgående konsekvensanalyse i 2009, efterfulgt af Kommissionens Generaldirektorat for Handels bæredygtighedsvurdering i 2012, som indgik i forhandlingerne om DCFTA.
               
            
            
               Målrettet regulering og forenkling
            
            
               
                  Aftalen mellem Unionen og Republikken Moldova er ikke genstand for REFIT-procedurer. 
               
            
            
               Grundlæggende rettigheder
            
            
               Forslaget har ingen negative virkninger for beskyttelsen af de grundlæggende rettigheder. 
            
            
               4.VIRKNINGER FOR BUDGETTET
            
            
               
                  Ikke relevant.
               
            
            
               5.ANDRE ELEMENTER
            
            
               Planer for gennemførelsen og foranstaltninger til overvågning, evaluering og rapportering
            
            
               
                  Gennemførelsen af aftalen undersøges regelmæssigt af Associeringsrådet EU-Republikken Moldova. Europa-Kommissionen har også forpligtet sig til årligt at aflægge rapport til Europa-Parlamentet om gennemførelsen af aftalens afsnit V (Handel og handelsrelaterede anliggender).
               
            
            
               Forklarende dokumenter (for direktiver)
            
            
               
                  Ikke relevant.
               
            
         
         
            
               Nærmere redegørelse for de enkelte bestemmelser i forslaget
            
            
               
                  Forslaget har til formål at fastlægge en holdning på Unionens vegne i forbindelse med anvendelsen af afsnit V (Handel og handelsrelaterede anliggender) i aftalen på hele Republikken Moldovas område. I artikel 462, stk. 2, i aftalen fastsættes det, at anvendelsen af afsnit V i aftalen eller af hele aftalen på hele Republikken Moldovas område begynder, når Republikken Moldova har sikret en fuldstændig gennemførelse og håndhævelse af henholdsvis denne aftale eller aftalens afsnit V i de områder, som Republikken Moldovas regering ikke udøver faktisk kontrol over. Republikken Moldova har underrettet Kommissionen om, at den kan sikre fuldstændig gennemførelse og håndhævelse af afsnit V i aftalen med virkning fra den 1. januar 2016. Det foreslås derfor, at Associeringsrådet vedtager en afgørelse, som fastsat i aftalens artikel 462, stk. 3.
               
            
            
               2015/0266 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Associeringsrådet, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               1)Ifølge artikel 464, stk. 3 og 4, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") kan dele af aftalen anvendes midlertidigt.
            
            
               2)I artikel 3 i Rådets afgørelse 2014/492/EU
                  2
                af 16. juni 2014 fastlægges det, hvilke af aftalens bestemmelser, der skal anvendes midlertidigt, herunder bestemmelserne i afsnit V (Handel og handelsrelaterede anliggender) i aftalen.
            
            
               3)I artikel 462 i aftalen fastsættes det, at anvendelsen af afsnit V i aftalen på de områder i Republikken Moldova, som Republikken Moldovas regering ikke udøver faktisk kontrol over, begynder, når Republikken Moldova har sikret en fuldstændig gennemførelse og håndhævelse af afsnit V på hele sit område. 
            
            
               4)Ved artikel 462 i aftalen fastsættes det, at Associeringsrådet skal træffe en afgørelse om, hvornår den fuldstændige gennemførelse og håndhævelse af afsnit V i aftalen er sikret på hele Republikken Moldovas område. 
            
            
               5)Republikken Moldova har underrettet Kommissionen om, at den kan sikre fuldstændig gennemførelse og håndhævelse af afsnit V i aftalen med virkning fra 1. januar 2016. 
            
            
               6)Det er nødvendigt at overvåge og regelmæssigt undersøge anvendelsen af afsnit V i aftalen på hele Republikken Moldovas område.
            
            
               7)Det er nødvendigt at fastsætte den holdning, der skal indtages på Unionens Vegne vedrørende anvendelsen af afsnit V i aftalen på hele Republikken Moldovas område —
            
            
               VEDTAGET DENNE AFGØRELSE: 
            
            
               Artikel 1
            
            
               1.Den holdning, der skal indtages på Unionens vegne i Associeringsrådet, der er nedsat ved artikel 434 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side i forbindelse med den fuldstændige gennemførelse og håndhævelse af afsnit V (Handel og handelsrelaterede anliggender) i aftalen på hele Republikken Moldovas område, baseres på det forslag til Associeringsrådets afgørelse, der er knyttet til nærværende afgørelse.
            
         
         
            
               2.Unionens repræsentanter i Associeringsrådet kan tiltræde mindre ændringer i udkastet til afgørelse, uden at der kræves en yderligere afgørelse i Rådet.
            
            
               Artikel 2
            
            
               Senest otte måneder efter denne afgørelses ikrafttræden, og derefter en gang om året, aflægger Europa-Kommissionen rapport til Rådet om anvendelsen af afsnit V i associeringsaftalen på hele Republikken Moldovas område. Hvis Republikken Moldova ikke længere sikrer fuldstændig gennemførelse og håndhævelse af afsnit V i associeringsaftalen på de områder i Republikken Moldova, som Republikken Moldovas regering ikke udøver faktisk kontrol over, kan Unionens repræsentanter i Associeringsrådet anmode Associeringsrådet om at genoverveje den fortsatte anvendelse af afsnit V i aftalen på de pågældende områder. 
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
         
            
                  
                     (1)
                  EUT L 260 af 30.8.2014, s. 1.
               
               
                  
                     (2)
                  Rådets afgørelse 2014/492/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 30.8.2014, s. 1). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 20.11.2015
            COM(2015) 581 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Associeringsrådet, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
               
         
         
            
               BILAG
            
            
               FORSLAG TIL
            
            
               Afgørelse nr. 1/2015 vedtaget af Associeringsrådet EU-Republikken Moldova
            
            
               af …2015 
            
            
               om anvendelsen af afsnit V i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side på hele Republikken Moldovas område
            
            
               ASSOCIERINGSRÅDET HAR —
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen"), der blev undertegnet i Bruxelles den 27. juni 2014, særlig artikel 462, og
            
            
               ud fra følgende betragtninger:
            
            
               1)I overensstemmelse med artikel 464 i aftalen anvendes dele af aftalen midlertidigt fra 1. september 2014. 
            
            
               2)Republikken Moldova har underrettet Kommissionen om, at den kan sikre fuldstændig gennemførelse og håndhævelse af afsnit V (Handel og handelsrelaterede anliggender) i aftalen på hele sit område med virkning fra den 1. januar 2016. 
            
            
               3)Associeringsrådet bør regelmæssigt undersøge anvendelsen af afsnit V i aftalen på hele Republikken Moldovas område. 
            
            
               4)Associeringsudvalget i dettes handelssammensætning bør overvåge anvendelsen af afsnit V i aftalen på hele Republikken Moldovas område og rapportere regelmæssigt til Associeringsrådet —
            
            
               VEDTAGET DENNE AFGØRELSE:
            
            
               Artikel 1
            
            
               1.Afsnit V (Handel og handelsrelaterede anliggender) i associeringsaftalen finder anvendelse på hele Republikken Moldovas område fra den 1. januar 2016.
            
            
               2.Associeringsrådet undersøger anvendelsen af afsnit V i aftalen på hele Republikken Moldovas område senest 10 måneder efter vedtagelsen af denne afgørelse og derefter en gang om året. 
            
            
               3.Associeringsudvalget i dettes handelssammensætning overvåger anvendelsen af afsnit V, som omhandlet i stk. 1. Associeringsudvalget rapporterer til Associeringsrådet en gang om året, og når omstændighederne tilsiger det.
            
            
               4.Afsnit VII finder anvendelse i det omfang, det anvendes i forbindelse med afsnit V.
            
            
               Artikel 2
            
         
         
            
               Denne afgørelse træder i kraft på dagen for vedtagelsen.
            
            
               Udfærdiget i …, den …
            
            
                     
                  
                  
                     
                        På Associeringsrådets vegne
                     
                     
                  
               
                     
                  
                  
                     
                        Formand